דפני זוניגה

דפני יורידייס זוניגה (באנגלית: Daphne Eurydice Zuniga; נולדה ב-28 באוקטובר 1962) היא שחקנית אמריקאית. בין תפקידיה המוכרים ביותר ניתן למנות את ג'ו ריינולדס באופרת הסבון של רשת פוקס מלרוז פלייס, ויקטוריה דייוויס מסדרת הנעורים מגרש ביתי, והנסיכה וספה משיגעון בחלל.

ראשית חייה
זוניגה נולדה בברקלי שבארצות הברית, לאם שמכהנת ככומר אוניטרינית ממוצא ממוצא פולני ופיני, ולאב יליד-גואטמלה ופרופסור אמריטוס לפילוסופיה. היא החלה להתעניין במשחק בעת לימודיה בתיכון, והופיעה במספר הצגות בבית הספר. למדה בנעוריה בבית הספר למשחק "Young Conservatory of ACT" שבסן פרנסיסקו. זוניגה, אימה ואחותה עברו לרידינג, ורמונט לאחר גירושי ההורים. היא סיימה לימודיה בתיכון ב-1980 ולמדה תיאטרון אומנותי באוניברסיטת קליפורניה.

קריירה
טלוויזיה
הקריירה הטלוויזיונית של זוניגה החלה כשהופיעה במספר פרקים בסדרה קשרי משפחה (1984) כחברתו של אלכס פ. קיטון. 
ב-1985 היא כיכבה לצד לוסיל בול בסרט הטלוויזיה הדרמטי "Stone Pillow", ושיחקה במיני-סדרה "Degrees of Guilt". היא הייתה אחת מהמדבבים בסדרת האנימציה "Stories from My Childhood" (1988).

בין השנים 1992–1996, היא שיחקה את דמותה של ג'ו ריינולדס במלרוז פלייס ופרצה לתודעה הציבורית. 
בשנת 1996, היא כיכבה בתפקיד הראשי במיני-סדרה "Pandora's Clock". ב-1997 ו-1998, התארחה בפרקים בסדרה "ספין סיטי".
בשנת 1999 ו-2000, דיבבה בסדרה "באטמן: הדור הבא".

בין 2004–2005 שיחקה זוניגה בסדרה "חלום אמריקאי". היא שיחקה את הדמות הראשית בסדרה של ABC Family "אנשים יפים" (2005–2006). 
במהלך השנים כיכבה זוניגה בכמה סרטי טלוויזיה, שבהם "Secret Lives" (2005), "The Obsession" (2006), "שחזור של חג המולד" (2006) ו"כלה בהזמנה", שבכורתו הייתה ב-8 בנובמבר 2008 בהולמרק.

ב-2007, היא כיכבה בבכורת העונה החמישית של סדרת הדרמה ניפ/טאק. בין השנים 2007 - 2012 היא שיחקה בסדרה "מגרש ביתי" (CW) את ויקטוריה דייוויס. 
היא שחזרה את דמותה של הנסיכה וספה משיגעון בחלל בספין-אוף לסרט, סדרת אנימציה תחת אותו השם בעברית (באנגלית התרגום לשם הסדרה הוא "שיגעון בחלל: סדרת האנימציה").
ב-2009 היא חזרה לתפקיד ג'ו ריינולדס בגרסה המחודשת של "מלרוז פלייס", אך הסדרה בוטלה לאחר עונה אחת בלבד.
ב-2010 היא שיחקה בסרט הטלוויזיה "On Strike for Christmas".

בשנת 2020, זוניגה התארחה בפרק בסדרה "NCIS".

קולנוע
הקריירה הקולנועית שלה התקיימה במקביל לקריירה הטלוויזיונית שלה, כך שעבודתה בקולנוע הייתה פחות פורה מזו בטלוויזיה. שני הסרטים הראשונים שלקחה בהם חלק היו סרטי האימה "The Dorm That Dripped Blood" (1981) ו"The Initiation" (1983) שבו שיחקה לצד האנטר טיילו מהיפים והאמיצים. ב-1985 היא שיחקה בסרט "Vision Quest". באותה שנה היא כיכבה לצד ג'ון קיוזק בסרט רומן על בטוח. 
ב-1986 היא כיכבה בסרט הפולחן "נערות מודרניות". היא הייתה השחקנית הראשית בסרטים שיגעון בחלל (1987), "Last Rites" (1988), "Gross Anatomy" לצד מת'יו מודין (1989), הזבוב 2 (1989) ו"Staying Together" לצד שון אוסטין (1989). 

היא גם כיכבה בסרטים "Artificial Lies" (2000), "Enemies of Laughter" (2000), כלב אבוד (2003), "A-List" (2006), "שחזור של חג המולד" (2006) ו"The Scene" (2009). היא דיבבה בגרסה האנגלית של סרט האנימציה הרוסי מ-1977, "The Humpbacked Horse".

עבודות נוספות
באמצע שנות ה-90 הופיעה בקליפ של בוב סיגר לצד מאט לה-בלאנק. זוניגה הפיקה וביימה לצד סטיבן לת'ם את הסרט הדוקומנטרי "The Future We Will Create: Inside the World of TED" (2007), שנותן מבט על ועידת TED השנתית במונטרי, קליפורניה.

בפברואר ומרץ 2008 היא הופיעה בהצגה "The Scene" מאת תרזה רבק, בתיאטרון הבובות בסן פרנסיסקו.

חיים אישיים
אחותה הקטנה, ג'ניפר, היא גם שחקנית שסרטה הראשון היה "A Woman, Her Men and Her Futon" (1992).

זוניגה מקדישה את זמנה לקמפיינים למען איכות הסביבה.

ב-2004 הייתה זוניגה קורבן להרעלת כספית, שנגרמה מאכילת דגים יתר על המידה. היא הודתה שהייתה אוכלת סושי ארבע פעמים בשבוע. כתוצאה מהמחלה, היא סבלה מאובדן זיכרון, כאבי ראש, התקפי בכי, פריחות בעור ודיכאון. אחרי שעברה דיאגנוזה, זוניגה הפסיקה לאכול דגים והחלה לשתות שייקים עשירים בחלבונים כדי לנקות את גופה מהמחלה.

פילמוגרפיה
The Dorm That Dripped Blood (1982)
Quarterback Princess (1983) - סרט טלוויזיה
קשרי משפחה (1984) - שני פרקים
The Initiation (1984)
Vision Quest (1985)
רומן על בטוח (1985)
Stone Pillow (1985) - סרט טלוויזיה
נערות מודרניות (1986)
שיגעון בחלל (1987)
רומן עם המאפיה (1988)
הזבוב 2 (1989)
Staying Together (1989)
Gross Anatomy (1989)
Nightmare Classics (1989) - הופעת אורח
Mad at the Moon (1992)
Prey of the Chameleon (1992)
מלרוז פלייס (1992-1996; 2009-2010)
Eight Hundred Leagues Down the Amazon (1993)The Hidden Room (1993) - הופעת אורח
צ'ארלי וחברו הסודי (1994)
נופי העיר: לוס אנג'לס (1994)
דוגמניות בע"מ (1994) - הופעת אורח
Happily Ever After: Fairy Tales for Every Child (1995) - הופעת אורח
Degree of Guilt (1995) - סרט טלוויזיה
Pandora's Clock (1996) - סרט טלוויזיה
Loss of Faith (1997) - סרט טלוויזיה
Naked in the Cold Sun (1997)
ג'וני בראבו (1997) - הופעת אורח
אקדח של איש מת (1997) - הופעת אורח
כפילות (1997)
ספין סיטי (1997-1998) - שני פרקים
Stories from My Childhood (1998) - הופעת אורח
בגבולות המסתורין (1999) - הופעת אורח
באטמן: הדור הבא (1999-2000) - שני פרקים
Artificial Lies (2000) 
שיגעון הרייב (2000) - הופעת אורחEnemies of Laughter (2000)
Ghost Dog: A Detective Tail (2003) - סרט טלוויזיה
חוק וסדר: מדור מיוחד (2003) - הופעת אורח
איב (2003) - הופעת אורח
חלום אמריקאי (2004--2005)
Secret Lives (2005)
אנשים יפים (2005-2006)
A-List (2006)
The Obsession (2006) -סרט טלוויזיה
שחזור של חג המולד (2006) - סרט טלוויזיה
ניפ/טאק (2007) - הופעת אורח
שיגעון בחלל (2007-2009)
מגרש ביתי (2007-היום)
כלה בהזמנה (2008)
Novel Adventures (2008)
Seducing Charlie Barker (2010)
A Family Thanksgiving (2010) - סרט טלוויזיה
On Strike for Christmas (2010) - סרט טלוויזיה
Who's Driving Doug (2016)
בקצב הלב (2017)

קישורים חיצוניים





קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:צמחוניות אמריקאיות
קטגוריה:צמחונים אמריקאים
קטגוריה:אמריקאים ממוצא גואטמלי
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:פעילות איכות הסביבה אמריקאיות
קטגוריה:פעילי איכות הסביבה אמריקאים
קטגוריה:אמריקאיות שנולדו ב-1962
קטגוריה:אמריקאים שנולדו ב-1962